b'\n_START_ARTICLE_\nFederico Macheda\n_START_SECTION_\nKariera\n_START_PARAGRAPH_\nMacheda je nogomet za\xc4\x8del trenirati v rimskem mestnem klubu Lazio. V Italiji zakonodaja prepoveduje \xc5\xa1portnikom, mlaj\xc5\xa1im od 18 let podpisovanje pogodb, tako da Federico s klubom ni bil pogodbeno vezan. Kmalu po 16. rojstnem dnevu je tako prestopil v angle\xc5\xa1ki klub Manchester United, kjer zakonodaja dovoljuje igralcem, starej\xc5\xa1im od 16 let sklepanje pogodb. Skupaj z njim se je takrat v Anglijo preselila tudi dru\xc5\xbeina, uradno pa je Federico za\xc4\x8del trenirati v Manchestru 16. septembra 2007. Takrat je dobil tudi triletno \xc5\xa1tipendijo v klubski akademiji za mlade talente._NEWLINE_Takoj je dobil mesto v ekipi Manchester Uniteda do 18 let in \xc5\xbee na prvi tekmi 15. septembra 2007 zadel za zmago Manchester Uniteda na gostovanju proti mladinski vrsti kluba Barnsley. Prvo sezono je \xc5\xbee zaklju\xc4\x8dil kot najbolj\xc5\xa1i strelec ekipe do 18 let. Na 21. tekmah je dosegel 12 zadetkov. 26. februarja 2008 je \xc5\xbee nastopil za rezervno ekipo Manchester Uniteda, ko je v 68. minuti zamenjal Gerarda Piqu\xc3\xa9ja. United je takrat proti Liverpoolu izgubil z 2:0. 12. maja 2008 je Macheda s klubom osvojil medaljo Manchester Senior Cupa, ko je v finalu proti Bolton Wanderersom vstopil v igro kot zamenjava._NEWLINE_Macheda je z Unitedom prvo profesionalno pogodbo podpisal ob svojem 17. rojstnem dnevu, avgusta 2008. V sezoni 2008\xe2\x80\x9309 season je nadaljeval z igranjem za mladinsko ekipo, nekajkrat pa je nastopil tudi za rezervno. Proti koncu sezone je zaigral na kar nekaj tekmah v kon\xc4\x8dnici lige za rezervno vrsto in na osmih tekmah dosegel osem golov. Na tekmi proti Newcastle Unitedu 30. marca 2009 je dosegel celo hat-trick. Nagrajen je bil z vpoklicom v prvo ekipo, kjer je 5. aprila 2009 kot rezervni igralec na klopi za\xc4\x8del tekmo proti Aston Villi. Po vodstvu Aston Ville z 2:1 je Alex Ferguson v 61. minuti v igro namesto Nanija poslal Machedo. Cristiano Ronaldo je nato v 80. minuti rezultat izena\xc4\x8dil, Federico Macheda pa je na svoji prvi tekmi za prvo ekipo v drugi minuti sodnikovega podalj\xc5\xa1ka zadel svoj prvi gol in s tem Manchestru priboril zmago.'